**

**POLUGODIŠNJI IZVJEŠTAJ O IZVRŠENJU PRORAČUNA ZA 2025. GODINU**

**VODIČ ZA GRAĐANE**

Rujan, 2025. godina

Poštovani,

Pred Vama se nalazi Vodič za građane izrađen za polugodišnje izvršenje proračuna u 2025. godini.

Svrha ovog Vodiča je povećanje transparentnosti rada Općine i informiranosti naših građana o načinu raspolaganja javnim sredstvima kao i povećanje interesa javnosti za općinske aktivnosti i projekte te, u konačnici, i njenoj većoj uključenosti u proračunske procese Općine.

Polugodišnji izvještaj o izvršenju proračuna prikazuje podatke o izvršenju prihoda/primitaka i rashoda/izdataka te financijski položaj do 30. lipnja tekuće godine.

U polugodišnjem razdoblju u 2025. godini, Općina Saborsko je ostvarila manjak poslovanja u iznosu od 10.246,24 eura.

Kroz ovaj vodič, upoznati ćemo vas sa općim i posebnim dijelom polugodišnjeg izvještaja o izvršenju proračuna.

Opći dio sastoji se od:

* Računa prihoda i rashoda te računa financiranja

Račun prihoda i rashoda iskazuje se prema ekonomskoj klasifikaciji, izvorima financiranja i funkcijskoj klasifikaciji.

Račun financiranja iskazuje se prema ekonomskoj klasifikaciji i izvorima financiranja.

Posebni dio sastoji se od:

* Izvršenja po organizacijskoj klasifikaciji
* Izvršenja po programskoj klasifikaciji

Osim toga, u polugodišnjem izvještaju o izvršenju proračuna, sastavlja se izvještaj o zaduživanju na domaćem i stranom tržištu, izvještaj o korištenju proračunske zalihe, izvještaj o danim jamstvima i izdacima po jamstvima.

Opći dio

Ukupni prihodi poslovanja proračuna za polugodišnje razdoblje iznose **343.175,32 eura**.

Prihodi poslovanja ostvareni su od prihoda od poreza, pomoći iz inozemstva i od subjekata unutar općeg proračuna, prihoda od imovine, prihoda od administrativnih i upravnih pristojbi, pristojbi po posebnim propisima i naknada, prihoda od prodaje proizvoda i robe te pruženih usluga i prihoda od donacija, kazni, upravnih mjera i ostalih prihoda.

**Rashodi poslovanja** ostvareni su u iznosu od **298.824,43 eura**, rashodi koji se odnose na nabavu dugotrajne nefinancijske imovine, ostvareni su u iznosu od **54.597,13 eura,** što znači da je ukupno na rashode utrošeno **353.421,56 eura.**

U nastavku je prikazan graf prihoda i rashoda Općine Saborsko.

Prihodi poslovanja ostvareni su u manjem iznosu od rashoda poslovanja za 10.246.24 eura, što u polugodišnjem izvještaju o izvršenju proračuna predstavlja manjak prihoda poslovanja.

Prema ekonomskoj klasifikaciji prihoda poslovanja, najzastupljeniji su prihodi od upravnih i administrativnih pristojbi, pristojbi po posebnim propisima i naknadama.

Ujedno su i ti prihodi namjenski te je propisano njihovo korištenje.

Prema strukturi, prihodi od poreza i prihodi od pomoći iz inozemstva i subjekata unutar općeg proračuna su drugi najzastupljeniji prihodi.

Prema izvorima financiranja, općina ostvaruje prihode iz sljedećih izvora:

* Opći prihodi i primici – 67.720,38 eura
* Vlastiti prihodi – 5.521,97 eura
* Prihodi za posebne namjene – 190.946,56 eura
* Pomoći – 84.986,41 eura

Najviše prihoda u proračun Općina je ostvarila iz izvora prihoda za posebne namjene, a zatim iz izvora pomoći i opći prihodi i primici.

Sljedeći graf su rashodi poslovanja, koji se odnose na rashode za zaposlene, materijalne rashode, financijske rashode, subvencije, pomoći dane unutar općeg proračuna, naknada građanima i kućanstvima te ostali rashodi.

Iz grafikona se vidi da najveći udio odlazi na materijalne rashode, koji čine rashode poslovanja Općine Saborsko. Oni se odnose na razne usluge unutar poslovanja Općine, kao što su stručno usavršavanje zaposlenika, uredski materijal, energija, usluge telefona, pošte, usluge tekućeg i investicijskog održavanja, komunalne usluge, intelektualne i ostale usluge, računalne usluge, naknade za rad predstavničkih i izvršnih tijela, premije osiguranja, reprezentacije i ostalo.

Rashodi za nabavu nefinancijske imovine izvršeni su u iznosu od 54.597,13 eura, a odnose se na izradu idejnog rješenja za pješačku stazu uz jezero, nabavu uredskog namještaja, računalne opreme, namještaja za opremanje mrtvačnice, nabavu komunikacijskih uređaja, izgradnja potpornog zida i postavljanje ploča i rubnjaka uz dječje igralište u Ličkoj Jesenici, izrada dokumenata prostornog plana.

U nastavku se nalazi tablica rashoda prema funkcijskoj klasifikaciji.

|  |  |
| --- | --- |
| **Opće javne usluge** | **185.322,58** |
| **Izvršna i zakonodavna tijela, financijski i fiskalni poslovi, vanjski poslovi** | **18.684,62** |
| **Opće usluge** | **163.637,96** |
| **Opće javne usluge koje nisu drugdje svrstane** | **3.000,00** |
| **Usluge unapređenja stanovanja i zajednice** | **107.526,17** |
| **Razvoj zajednice** | **81.104,04** |
| **Rashodi vezani za stanovanje i kom. pogodnosti koji nisu drugdje svrstani** |  **26.422,13** |
| **Rekreacija, kultura i religija** | **8.500,00** |
| **Religijske i druge službe zajednice** | **5.000,00** |
| **Rashodi za rekreaciju, kulturu i religiju koji nisu drugdje svrstani** | **3.000,00** |
| **Obrazovanje** | **50.584,06** |
| **Predškolsko i osnovno obrazovanje** | **44.354,60** |
| **Obrazovanje koje se ne može definirati po stupnju** | **2.100,00** |
| **Dodatne usluge u obrazovanju** | **2.424,98** |
| **Usluge obrazovanja koje nisu drugdje svrstane** | **1.704,48** |
| **Sveukupno rashodi**  | **353.421,56** |

Rashodi prema funkcijskoj klasifikaciji prikazuju njihovu namjenu. Rashodi poslovanja najviše su se odnosili na opće javne usluge, u koje spadaju izvršna i zakonodavna tijela (odnosi se na financiranje predstavničkog i izvršenog tijela), opće usluge i opće usluge koje nisu drugdje svrstane, a odnose se većinom na financiranje materijalnih rashoda od rashoda za zaposlene, bankarskih usluga, računalnih usluga, elektronskim medija i sl.

Zatim prema klasifikaciji, drugi rashodi prema namjeni se odnose na usluge unapređenja stanovanja i zajednice, u koje ulazi razvoj zajednice, a ono se odnosi na rashode financiranja Turističke zajednice Plitvičke doline, financiranje traila, uređenje javnih površina, opremanje mrtvačnice, uređenje dječjeg igrališta, a rashodi vezani za stanovanje i komunalne pogodnosti koji nisu drugdje svrstani odnose se na montažu i demontažu prigodno blagdanske rasvjete, usluge zbrinjavanja napuštenih životinja, financiranje javnog prijevoza.

Rashodi rekreacije, kulture i religije sastoje se od rashoda koji se odnose na religijske i druge službe zajednice, a tu spadaju rashodi donacije vjerskim zajednicama i rashodi za rekreaciju, kulturu i religiju koji nisu drugdje svrstani odnose se na financiranje udruga na temelju javnog poziva.

Zatim slijede rashodi koje koji se prema namjeni svrstavaju u obrazovanje i to na predškolsko i osnovno obrazovanje (rashodi su vezani uz financiranje vrtića), obrazovanje koje se ne može definirati po stupnju (rashodi za stipendije), dodatne usluge u obrazovanju (rashodi za financiranje učeničkih domova) i usluge obrazovanja koje nisu drugdje svrstane (rashodi koji se odnose na financiranje škole u prirodi, najam sportske dvorane, troškovi ekskurzije.

U Obrazloženju Polugodišnjeg izvještaja o izvršenju proračuna za 2025. godinu detaljnije su obrazloženi prihodi i rashodi poslovanja.